**Søknad om å avlegge**

**prøven for faglige ledere for elektriske anlegg fek § 7**

|  |  |
| --- | --- |
| **Godkjent**  | **AL** |
| *Fylles ut av Fornybar Norge* |

**Generell informasjon**

|  |
| --- |
| *Navn (Etternavn, fornavn)* |
| *Privat adresse* | *Postnummer* | *Poststed* |
| *Arbeidssted og adresse* | *Postnummer* | *Poststed* |
| *Fødselsdato* | *e-post* | *Telefaks* | *Mobil*      |
| *Har du tidligere avlagt installatørprøven eller fått tildelt et AL registrering nr.* | *Nei*[ ]  | *Ja*[ ]  | *Hvis ja oppgi ditt**AL nummer*       | *AL*  |

|  |  |
| --- | --- |
|  **Dokumentasjon** | **Vedlegg nr.** |
| 1. **Legitimasjon**

Kopi av legitimasjon med bilde skal vedlegges |  |
| **2 Fagutdanning**Kopi av relevant fagbrev skal vedlegges |  |
| **3 Fag-, ing.høg- eller teknisk høgskoleutdanning**Kopi av vitnemål fra eksamen skal vedlegges |  |
| **4 Relevant praksis**Dokumentasjon for relevant praksiser nødvendig |  |

**Se vedlagte veiledning til utfylling av søknaden**

***Utfylt søknad med kopier av fagbrev og/eller vitnemål sammen med dokumentasjon på praktisk utdanning fra arbeidsgiver skal sendes:*** ***thor-egil.johansen@fornybarnorge.no*** ***eller*** ***sissel.baastrup@fornybarnorge.no***

***Alternativt i brevs form til:***

***Fornybar Norge, Postboks 7184 Majorstuen, 0307 Oslo***

***Prøvegebyr:***

***Gebyret for avleggelse av installatørprøven er kr. 17 400,- + mva***

|  |  |
| --- | --- |
| *Dato* | *Søkers underskrift* |
|  |  |

**Godkjenningsordningen for faglig ansvarlig administreres av Fornybar Norge.**

**Veiledning til utfylling av**

**”Søknad om å avlegge prøven for faglig leder for elektriske anlegg – fek § 7**

Godkjenningsordningen for prøven for faglig leder for elektriske anlegg administreres av Fornybar Norge.

For å kunne få sine kvalifikasjoner vurdert skal skjema ”Søknad om å avlegge prøven for faglige ledere for elektriske anlegg fek § 7” være utfylt og oversendt prøveadministrasjonen i undertegnet stand.

Søknadsskjemaet er innedelt i 4 avsnitt. 1. Generell informasjon, 2. Fagutdanning, 3. Fag-, Ing.Høgskole eller Teknisk Høgskole utdanning, 4. Relevant praksis.

**1. Generell informasjon**

Informasjon om kandidaten med legitimasjon og nødvendige kontaktdata for administrators kommunikasjon med kandidaten.

For kandidater som har vært oppe til prøven tidligere er det ikke nødvendig å søke på nytt, men er det endringer under dette avsnittet må dette angis. Alle kandidater får tildelt et AL nummer som er et unikt nummer og som følger kandidaten helt til prøven er bestått.

Ved bestått eksamen tildeles et EL nummer som benyttes som referanse ved registrering i DSBs registreringsregister.

**2. Fagutdanning**

For de kandidater som har fagbrev skal kopi av fagbrev som er relevant for søknaden vedlegges.

**3. Fagskoleutdanning, master- eller bachelorgrad**

Kopi av vitnemål fra eksamen skal vedlegges søknaden. Vitnemål fra annen teoretisk utdanning er det ikke nødvendig å vedlegg.

**4. Relevant praksis**

Kopi av relevante arbeidsattester må legges ved for å dokumentere praktisk utdanning.

**Prøvegebyr**

Gebyret for avleggelse av installatørprøven er i 2023 kr 17 400,- + mva.

**NB!**

**Når det gjelder dokumentasjon av teoretisk og praktisk utdanning er det viktig at det legges ved signerte attester fra utdanningsinstitusjoner og arbeidsgivere. Egenprodusert CV er ingen dokumentasjon, men kun en nyttig oversikt.**

**Forskrift om elektroforetak og kvalifikasjonskrav for arbeid knyttet til elektriske anlegg og elektrisk utstyr” – fek, § 7 med veiledning som stiller krav til faglig ansvarlig og**

**§ 17 med veiledning som angir overgangsregler**

**§ 7 Kvalifikasjonskrav for den som har det faglige ansvaret for arbeid knyttet til elektriske anlegg**

Den som har det faglige ansvaret for arbeid knyttet til elektriske anlegg, skal ha relevant master- eller bachelorgrad eller toårig utdanning som fagskoletekniker med relevant fagbrev. Vedkommende skal i tillegg ha minst tre års relevant praksis opparbeidet etter endt utdanning.

Den som har det faglige ansvaret for bygging og vedlikehold av andres elektriske anlegg, skal oppfylle kravene i første ledd og ha bestått egen prøve administrert av Direktoratet for samfunnssikkerhet og beredskap eller den direktoratet bemyndiger. Dersom vedkommende ikke har hatt det faglige ansvaret for arbeid knyttet til elektriske anlegg sammenhengende i minst ett av de siste ti årene eller kan dokumentere annen relevant praksis, må vedkommende bestå ny prøve.

Den som har det faglige ansvaret for drift og vedlikehold av arbeidsgiverens egne lavspenningsanlegg eller små, enkle høyspenningsanlegg, skal oppfylle kravene i første ledd eller ha relevant fagbrev for de aktuelle arbeidsoppgavene og tre års relevant praksis fra de anleggstyper som fagbrevet omfatter.

Den som har det faglige ansvaret for arbeid knyttet til elektriske anlegg i egen bolig og fritidsbolig skal oppfylle kravene i første ledd eller ha relevant fagbrev og tre års praksis fra bygging og vedlikehold av lavspenningsanlegg.

**Veiledning til § 7**

*Bestemmelsen omhandler de som i tidligere forskrift om kvalifikasjoner for elektrofagfolk, er nevnt som den som skal forestå utførelse og vedlikehold herunder reparasjon av elektriske anlegg, og forestå drift og vedlikehold av elektriske anlegg.*

*Kravene omhandlet i første ledd, vil i de fleste tilfeller utgjøre basiskravene til de som skal utøve det faglige ansvaret for arbeidet knyttet til elektriske anlegg. Den som har fullført utdanning som fagskoletekniker uten å ha relevant fagbrev, vil ikke oppfylle kvalifikasjonskravene omhandlet i første ledd første punktum.*

*Innenfor enkelte arbeidsoppgaver og anleggstyper oppstilles det ytterligere krav ut over det som er omtalt i første ledd. Der det er slike tilleggskrav, er det valgt en henvisning til første ledd med tillegg av selve tilleggskravet, se f. eks. § 7 annet ledd. Utdanningen og fagkretsen som inngår i utdanningen, forutsettes å være relevant for de arbeidsoppgaver/anleggstyper som vedkommende skal jobbe opp mot.*

*I annet ledd første punktum oppstilles krav til prøve. Prøven betegnes nå som Elektroinstallatørprøven, se også http://www.installatorproven.no/. Dersom kravet i annet ledd annet punktum ikke er oppfylt, enten ved at vedkommende ikke består ny prøve eller unnlater å gå opp til ny prøve, anses vedkommende for ikke lenger å oppfylle kravet i annet ledd.*

*Fjerde ledd gjelder arbeid på egen bolig eller fritidsbolig. Med egen bolig menes der vedkommende har sin faste bopel. Med egen fritidsbolig menes fritidsbolig som vedkommende eier og som ikke hovedsakelig benyttes til utleie.*

***§ 17 Ikrafttredelse og overgangsbestemmelse***

Forskriften trer i kraft 1. juli 2013.

Fra samme tid oppheves forskrift 14. desember 1993 nr. 1133 om kvalifikasjoner for elektrofagfolk og forskrift 22. november 2002 nr. 1323 om registrering av virksomheter som prosjekterer, utfører og vedlikeholder elektriske anlegg.

For person som omfattes av § 7 første eller andre ledd anses kravet til praksis som oppfylt selv om praksisen ikke er opparbeidet etter endt utdanning, så lenge utdanningen fullføres senest 31. desember 2016.

Personer som ved forskriftens ikrafttredelse oppfyller kravene til utdanning etter forskrift 14. desember 1993 nr. 1133 om kvalifikasjoner for elektrofagfolk, anses å oppfylle kravene til utdanning for samme type arbeid etter ny forskrift.

* Endret ved [forskrift 12 des 2018 nr. 2157](https://lovdata.no/LTI/forskrift/2018-12-12-2157) (tidligere § 25).

***Veiledning til § 17****Bestemmelsen omfatter personer som oppfyller kvalifikasjonskrav i tidligere forskrift om kvalifikasjoner for elektrofagfolk. Disse vil fortsatt kunne utføre samme arbeid som tidligere uten å komme i konflikt med kvalifikasjonskravene i § 7 til § 10.*

*I dette ligger f.eks. at sivilingeniørutdanningen likestilles med Mastergrad, mens ingeniørutdanning fra en høyskole likestilles med Bachelorgrad.*